
Na podlagi 3. člena Zakona o zavodih (Uradni list RS, št. 12/91, 8/96, 36/00 – ZPDZC in 127/06 – ZJZP) je Vlada Republike Slovenije sprejela

SKLEP

o spremembah Sklepa o organizaciji in delu Zavoda za ribištvo Slovenije

1. člen

V Sklepu o organizaciji in delu Zavoda za ribištvo Slovenije (Uradni list RS, št. 127/23) se v 4. členu prvi odstavek spremeni tako, da se glasi:

»(1) Dejavnosti javnega zavoda v skladu z Uredbo o standardni klasifikaciji dejavnosti (Uradni list RS, št. 27/24 in 45/25) so:

A 03.110
Morsko ribištvo,

A 03.120
Sladkovodno ribištvo,

A 03.210
Morska akvakultura,

A 03.220
Sladkovodna akvakultura,

A 03.300
Storitve za ribištvo in akvakulturo,

G 46.900
Nespecializirana trgovina na debelo,

G 47.230
Trgovina na drobno z ribami, raki, mehkužci,

J 58.110
Izdajanje knjig,

J 58.120
Izdajanje časopisov,

J 58.130
Izdajanje revij in druge periodike,

N 70.200
Drugo podjetniško in poslovno svetovanje,

N 71.112
Krajinsko arhitekturno, urbanistično in drugo projektiranje,  

N 71.121
Geofizikalne meritve, geodetska dejavnost,

N 71.129
Druge inženirske dejavnosti in tehnično svetovanje,

N 72.100
Raziskovalna in razvojna dejavnost na področju naravoslovja in tehnologije,

N 72.200
Raziskovalna in razvojna dejavnost na področju družboslovja in humanistike,

N 74.990
Vse druge strokovne, znanstvene in tehnične dejavnosti, d. n.,

O 82.300
Organiziranje razstav, sejmov, srečanj,

O 82.990
Druge spremljajoče poslovne storitvene dejavnosti, d. n.,

P 84.130
Urejanje gospodarskih področij za učinkovitejše poslovanje,

Q 85.510
Izobraževanje, izpopolnjevanje in usposabljanje na področju športa in rekreacije,

Q 85.590
Drugo izobraževanje, izpopolnjevanje in usposabljanje, d. n.,

Q 85.690
Pomožne dejavnosti za izobraževanje, d. n.«.
2. člen

V 5. členu se v prvem odstavku pod točko c) v četrti alineji beseda »izobraževanja« nadomesti z besedo »usposabljanja«.

3. člen

V 8. členu se v prvem odstavku v napovednem stavku beseda »šest« nadomesti z besedo »pet«, prva alineja pa se spremeni tako, da se glasi:

»–
tri člane imenuje ustanovitelj (po enega člana predlagajo ministrstvo, pristojno za ribištvo, ministrstvo, pristojno za znanost, ter ministrstvo, pristojno za naravo in upravljanje voda);«.

4. člen

V 9. členu se drugi odstavek spremeni tako, da se glasi:

»(2) Strokovno komisijo imenuje minister, pristojen za ribištvo. Sestavljajo jo trije strokovnjaki z izkušnjami in poznavanjem ribištva, znanosti in raziskav, ohranjanja narave in upravljanje voda, ki jih predlagajo:

· enega strokovnjaka minister, pristojen za ribištvo,

– 
enega strokovnjaka minister, pristojen za znanost, in

– 
enega strokovnjaka minister, pristojen za naravo in upravljanje voda.«.

5. člen

V 10. členu se v četrtem odstavku besedilo », ministrstvo, pristojno za naravo, in ministrstvo, pristojno za upravljanje voda« nadomesti z besedilom »in ministrstvo, pristojno za naravo in upravljanje voda«.

6. člen

V 18. členu se drugi odstavek spremeni tako, da se glasi:

»(2) Javni zavod pridobiva sredstva za izvajanje nalog javne službe iz državnega proračuna na podlagi programa dela in finančnega načrta. Svet javnega zavoda mora k letnemu programu dela in letnemu finančnemu načrtu pridobiti soglasje ministrstva, pristojnega za ribištvo.«.

7. člen

19. člen se spremeni tako, da se glasi: 
»19. člen

(1) Sredstva iz državnega proračuna ter druga javna sredstva in prihodki iz naslova opravljanja javne službe se lahko porabijo samo za opravljanje javne službe, ki je določena z zakonom, ki ureja sladkovodno ribištvo.

(2) Za izvajanje nalog, ki niso naloge javne službe, javni zavod pridobiva sredstva tudi s prodajo blaga in storitev, donacijami, dotacijami, darili in iz drugih virov. Če javni zavod opravlja tržno dejavnost, mora ceno blaga in storitev, danih na trg, oblikovati tako, da upošteva polno lastno ceno tržne dejavnosti, ki vključuje vse neposredne in posredne stroške blaga in storitev, danih na trg. V izračun cene se vštejejo vsi stroški, ki so povezani s prodajo blaga in storitev na trgu ter se nanašajo na izdatke za blago in storitve, investicije in investicijsko vzdrževanje, amortizacijo in stroške dela. Cenik blaga in storitev, danih na trg, je sestavni del letnega programa dela in finančnega načrta, za katerega javni zavod pridobi soglasje ministrstva, pristojnega za ribištvo.

(3) Prihodki in odhodki iz naslova opravljanja javne službe ter prihodki in odhodki iz naslova tržnih dejavnosti se vodijo na dveh ločenih računih.

(4) Presežek prihodkov nad odhodki javni zavod uporablja za izvajanje in razvoj svoje dejavnosti, nabavo opreme, investicije in investicijsko vzdrževanje premoženja, ki ga upravlja. Presežek prihodkov nad odhodki iz tržne dejavnosti javni zavod najprej nameni za pokrivanje stroškov dejavnosti javne službe.

(5) O razporejanju presežka prihodkov nad odhodki in o načinu pokrivanja presežka odhodkov nad prihodki iz naslova dejavnosti javne službe in iz naslova tržne dejavnosti odloča ustanovitelj na predlog sveta zavoda.

(6) Če pride do presežka odhodkov nad prihodki po obračunskem načelu v javni službi, tržni dejavnosti ali na ravni javnega zavoda, mora javni zavod naročiti neodvisno zunanjo revizijo računovodskih izkazov tako, kot to določa zakon, ki ureja revidiranje.

(7) Presežka odhodkov nad prihodki, ustvarjenega iz naslova tržnih dejavnosti iz točke c) prvega odstavka 5. člena tega sklepa, javni zavod ne sme pokriti iz sredstev javne službe iz točk a) in b) prvega odstavka 5. člena tega sklepa.«.

KONČNA DOLOČBA
8. člen

Ta sklep začne veljati naslednji dan po objavi v Uradnem listu Republike Slovenije.

